Budsjettprosess i Hammerfest Kommune

Innledning

Hvert år kan det virke som om budsjettet kommer litt overraskende på politikerne. Istedenfor å ha fokus på større målsetninger fra partiprogrammet handler det mer om å "berge" poster som rådmannen har foreslått tatt ut.

Samtidig opplever jeg at medlemsmøtet ikke har stor innflytelse på selve budsjettprosessen. Rett og slett fordi en starter for sent i prosessen.

Budsjettprosesser bør derfor starte tidlig og budsjettet må styres etter politiske signaler. Allerede ved revidert budsjett/økonomiplan i junimøtet bør partiet ha noen klare føringer for hvordan budsjettet for påfølgende år skal bli. Gjerne slik vi gjorde det med trafikklysordningen i forbindelse med 150-millionersvedtaket. Da får vi hånden på rattet i budsjettarbeidet og rådmannen får klare politiske føringer tidlig og kan tilpasse budsjett i tråd med dette.

Foreslår derfor at:

**Det avholdes medlemsmøte innen utgangen av april som skal gi signaler om hvilke områder i partiprogrammet partiet skal prioritere for påfølgende budsjettår.**

**Styrets innstilling:** Tiltres ikke. Erstattes av styrets uttalelse om budsjettprosess.